Indexi 1974.
Indexi 1974. kompilacijski je album sarajevskog pop, rok sastava Indexi. Objavila ga je u LP izdanju zagrebačka izdavačka kuća Jugoton 1974. godine. Jedan je iz serije kompilacijskih albuma Indexa, a sastoji se od 8 pjesama, koje predstavljaju najuspješnije singl ploče koje je objavila ova izdavačka kuća između 1971 - 1973. godine. Skoro sve pjesme na ovom kompilacijskom albumu napisane su u progresivnom rok stilu. Pjesme poput "Plima" i "Balada" uvrstile su Indexe ne samo među najznačajnije rok sastave sarajevske škole pop roka, nego i šire na nekadašnjim jugoslavenskim prostorima. "Indexi 1974." objavljen je iste godine i približno u isto vrijeme kad i njihova singl ploča "Samo su ruže znale / Samoćo, ljubavi moja".